এসব ইটভাটা বন্ধে প্রশাসনসহ সংশ্লিষ্ট বিভাগে লিখিত অভিযোগ দিয়েও প্রতিকার পাচ্ছেন না স্থানীয় ভুক্তভোগী বাসিন্দারা। ইতিমধ্যে জামির্ত্তা এলাকায় ইটভাটা প্রতিরোধ কমিটি হয়েছে। ওই কমিটির ব্যানারে মানববন্ধন ও বিক্ষোভ মিছিল করেছেন এলাকাবাসি। তার পরেও থেমে নেই ফসলি জমির মাটি বিক্রি। উপজেলা মুক্তিযোদ্ধা কমান্ডার ও ইটভাটা প্রতিরোধ কমিটির সাধারণ সম্পাদক আবুল বাশার বলেন, আমাদের এ আন্দোলনে এলাকার জনগণ ব্যাপকভাবে সারা দিয়েছেন। আমরা এসব অবৈধ ভাটা বন্ধে প্রয়োজনে আগামীতে বৃহত্তর আন্দোলন গড়ে তুলবো।